Μάικλ Σκοτ

Ο Μάικλ Σκοτ (Michael Scott, 3 Απριλίου 1981) είναι καθηγητής κλασικής και αρχαίας ιστορίας στο Πανεπιστήμιο του Γουόρικ.

Είναι περισσότερο γνωστός στο ευρύ κοινό ως παρουσιαστής διαφόρων προγραμμάτων πάνω στην αρχαία ιστορία όπως τα Ancient Greece: The Greatest Show on Earth και Rome's Invisible City στο BBC 4, αλλά και το Italy's Invisible Cities στο BBC 1, το οποίο συμπαρουσίασε μαζί με τον Αλεξάντερ Άρμστρονγκ. 

Είναι ο συγγραφέας μιας σειράς βιβλίων πάνω στην αρχαία ελληνική και ρωμαϊκή κοινωνία, μεταξύ των οποίων τα Από τους Δημοκράτες στους Βασιλείς, Δελφοί: Κέντρο του Αρχαίου Κόσμου και Χώρος και Κοινωνία στον Ελληνορωμαϊκό Κόσμο.

 Βιογραφία 
Ο Σκοτ μεγάλωσε στο Γουίμπλεντον, όπου φοίτησε στο Βασιλικό Κολέγιο. Σπούδασε κλασική φιλολογία στο Κολέγιο του Χριστού του Κέμπριτζ. Συνέχισε με μεταπτυχιακές και διδακτορικές σπουδές στην κλασική φιλολογία στο Κολέγιο της Μαγδαληνής του Κέμπριτζ. Ενώ ακόμα στο Κέμπριτζ, εργάστηκε ως ερευνητής αρχαίας ιστορίας στο Κολέγιο Δαρβίνου και ως λέκτορας στο τμήμα κλασικής φιλολογίας στον ίδιο φορέα. 

Ο Σκοτ είναι σήμερα αναπληρωτής καθηγητής της κλασικής και αρχαίας ιστορίας στο Πανεπιστήμιο του Γουόρικ. Το έργο του επικεντρώνεται στην αρχαία ιστορία και στην αρχαιολογία του ελληνικού και του ρωμαϊκού κόσμου.

 Μετάδοση 
Το 2010, ο Σκοτ έγραψε και παρουσίασε το πρώτο του ντοκιμαντέρ στο BBC με θέμα τους Δελφούς και τίτλο Δελφοί: Ο ομφαλός του Αρχαίου Κόσμου, ένα πρόγραμμα στο BBC Four το οποίο ερευνούσε «τα μυστικά του πιο δημοφιλούς θαύματος στον αρχαίο κόσμο». Από τότε έχει γράψει και έχει παρουσιάσει μια ευρεία γκάμα από ντοκιμαντέρ για την τηλεόραση και το ραδιόφωνο, συμπεριλαμβανομένου του Ένοχες Απολαύσεις: Πολυτέλεια στην Αρχαία Ελλάδα, ένα ντοκιμαντέρ που προβλήθηκε στο BBC Four τον Ιούνιο του 2011.

Τα τηλεοπτικά του προγράμματα πάνω στην αρχαία ιστορία έχουν προβληθεί από το National Geographic Channel ("Jesus: Rise To Power"), από το BBC One ("Rome's Invisible City"), το BBC Two ("Who Were The Greeks"), το BBC Four ("Ancient Greece: The Greatest Show on Earth") και το ITV ("Roman Britain From The Air", συμπαρουσίαση με την Κριστίν Μπλίκλι). Τα ραδιοφωνικά του προγράμματα περιλαμβάνουν την σειρά Spin the Globe στο BBC Radio 4, η οποία επιλέγει τις πιο δημοφιλείς ημερομηνίες στην ιστορία και εξετάζει τι γεγονότα συνέβαιναν σε όλο τον κόσμο, πέρα από το γεγονός που έκανε αυτή την ημερομηνία σημαντική.

 Βιβλία 

 Delphi: A History of the Center of the Ancient World, 2014, Princeton University Press. ISBN 9780691150819
 Space and Society in the Greek and Roman worlds, Cambridge University Press, 2012. ISBN 9781139839990
 Skinns, Layla, Michael Scott, and Tony Cox, eds. Risk. Cambridge, UK: Cambridge University Press, 2011. ISBN 9780521171977
 Delphi and Olympia, Cambridge University Press, 2010. ISBN 9780521191265
 From Democrats to Kings, Icon Press (UK), 2009. ISBN 9781848311312 - also: Prometheus (Holland) 2009; Ediciones B (Spain) 2010; Overlook (USA) 2010; Laterza (Italy) 2011; Record (Brazil) 2012.
 Ancient Worlds: An Epic History of East and West, Hutchinson (publisher), 2016. ISBN 9780091958817

 Παραπομπές 

 Εξωτερικοί σύνδεσμοι 



Κατηγορία:Βρετανοί παρουσιαστές
Κατηγορία:Βρετανοί ιστορικοί